ΣΗΜΑΝΤΙΚΗ ΕΝΗΜΕΡΩΣΗ ΓΙΑ TΙΣ ΔΗΛΩΣΕΙΣ ΤΟΠΟΘΕΤΗΣΗΣ
 ΠΡΟΣΩΡΙΝΩΝ ΑΝΑΠΛΗΡΩΤΩΝ Ε.Β.Π. ΚΑΙ Ε.Ε.Π. ΚΛΑΔΟΥ ΠΕ 21-26 ΛΟΓΟΘΕΡΑΠΕΥΤΩΝ ΚΑΙ ΠΕ 28 ΦΥΣΙΚΟΘΕΡΑΠΕΥΤΩΝ 2016-17

Η Περιφερειακή Διεύθυνση Α/θμιας και Β/θμιας Εκπ/σης Κρήτης, βάσει της διάθεσης πιστώσεων για την πρόσληψη προσωρινών αναπληρωτών Ε.Β.Π. και Ε.E.Π σε ΣΜΕΑΕ και ΚΕΔΔΥ, καλεί 
A) Τους υποψήφιους αναπληρωτές Ε.Β.Π. που δεν έχουν ήδη προσληφθεί με σειρά στον ΟΡΙΣΤΙΚΟ ΚΥΡΙΟ ΠΙΝΑΚΑ ΚΑΤΑΤΑΞΗΣ από 79 έως 110 (δηλαδή τις θέσεις 79, 80, 82, 87, 88, 90, 92, 94, 95, 97, 98, 101, 102, 103, 104, 105, 106, 107, 108, 109, 110),
Β) Τους υποψήφιους αναπληρωτές Ε.Ε.Π. του κλάδου ΠΕ21-26 Λογοθεραπευτών με σειρά στον ΟΡΙΣΤΙΚΟ ΚΥΡΙΟ ΠΙΝΑΚΑ ΚΑΤΑΤΑΞΗΣ 16, 24, 25, 26, 27 και 28,
Γ) Τους αναπληρωτές Ε.Ε.Π. του κλάδου ΠΕ28 Φυσικοθεραπευτών με σειρά στον ΟΡΙΣΤΙΚΟ ΚΥΡΙΟ ΠΙΝΑΚΑ ΚΑΤΑΤΑΞΗΣ 8, 13, 14, 15, 16, 17, 18, 19 και 20
να συμπληρώσουν τις αντίστοιχες κάτωθι αναρτημένες Αιτήσεις-Δηλώσεις Τοποθέτησης σε λειτουργικά κενά σε σχολεία Ειδικής Αγωγής και σε ΚΕΔΔΥ, από σήμερα Δευτέρα 12 Δεκεμβρίου μέχρι και την Τρίτη 13 Δεκεμβρίου 2016 και ώρα 13.00 το μεσημέρι. 
ΟΔΗΓΙΕΣ

· ΠΡΟΣΟΧΗ: Στην Αίτηση-Δήλωση Τοποθέτησης πρέπει να συμπεριλάβετε με τη σειρά που επιθυμείτε όλα τα λειτουργικά κενά των νομών που είχατε δηλώσει στην αρχική σας Αίτηση. Εάν, για παράδειγμα, στην αρχική σας Αίτηση είχατε δηλώσει όλους τους νομούς της Κρήτης, τότε θα πρέπει στην Αίτηση-Δήλωση Τοποθέτησης να συμπληρώσετε με τη σειρά που επιθυμείτε όλες τις σχολικές μονάδες που δίνονται ως λειτουργικά κενά. 
· Σε περίπτωση που παραλείψετε κάποια επιλογή αλλά με βάση τη σειρά σας στον Πίνακα πρέπει να τοποθετηθείτε εκεί, τότε η πρόσληψη και τοποθέτησή σας θα γίνει στο κενό αυτό ανεξάρτητα αν το έχετε συμπεριλάβει ή όχι στην Αίτηση-Δήλωση Τοποθέτησης. 
· Εάν στην αρχική σας Αίτηση δεν είχατε δηλώσει κάποιο νομό, τότε δεν έχετε τη δυνατότητα να δηλώσετε κενά του νομού αυτού στην  Αίτηση-Δήλωση Τοποθέτησης. 
· Η σειρά των νομών που είχατε δηλώσει στην αρχική σας Αίτηση είναι δεσμευτική. 
· Η Αίτηση-Δήλωση Τοποθέτησης είναι αναρτημένη στην ιστοσελίδα της Π.Δ.Ε. ΚΡΗΤΗΣ (http://kritis.pde.sch.gr/2016/09/09/9187/) και υπάρχει η δυνατότητα αποστολής της α) μέσω email στο mail@kritis.pde.sch.gr, β) μέσω φαξ στο 2810 302447, γ) αυτοπροσώπως στα γραφεία της Π.Δ.Ε. Κρήτης. Για τις Δηλώσεις που θα παραλάβουμε μέσω email, θα σας αποσταλεί ηλεκτρονικό μήνυμα επιβεβαίωσης παραλαβής. Για τις Δηλώσεις που θα αποστέλλονται μέσω fax, παρακαλούμε επιβεβαιώστε την παραλαβή τους τηλεφωνικά στα νούμερα 2810 302450, 302452.

ΠΡΟΣΟΧΗ: Η καταληκτική προθεσμία για την αποστολή της Αίτησης-Δήλωσης Τοποθέτησης είναι Τρίτη 13 Δεκεμβρίου 2016 και ώρα 13.00 το μεσημέρι. 

·  Εάν δεν την καταθέσετε εμπρόθεσμα, τότε η τοποθέτησή σας θα γίνει σε κάποιο από τα υπάρχοντα λειτουργικά κενά των νομών που δηλώσατε στην αρχική σας Αίτηση.
· Μετά το πέρας της προθεσμίας κατάθεσης των Αιτήσεων-Δηλώσεων Τοποθέτησης, θα αναρτηθούν ΠΙΝΑΚΕΣ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ στην ιστοσελίδα της Π.Δ.Ε. Κρήτης με έκδοση και ανάρτηση σχετικής Απόφασης στη ΔΙΑΥΓΕΙΑ. Παρακαλούμε να παρακολουθείτε καθημερινά την ιστοσελίδα της Π.Δ.Ε. Κρήτης για ανακοινώσεις και έκτακτη ενημέρωση.

· Οι υποψήφιοι που προσλαμβάνονται, σύμφωνα με την παρ. 10 της εγκυκλίου 118640/Δ3/19-07-2016, πρέπει να αναλάβουν υπηρεσία εντός (5) ημερών από την ανακοίνωση της πρόσληψής τους. Όσοι υποψήφιοι δεν προσέλθουν εμπρόθεσμα για να αναλάβουν υπηρεσία ή παραιτηθούν μετά την ανάληψη υπηρεσίας, απολύονται και διαγράφονται από τον Πίνακα για το διανυόμενο σχολικό έτος.  Ημερομηνία ανακοίνωσης πρόσληψης θεωρείται η ημερομηνία ανάρτησης στην ιστοσελίδα της Π.Δ.Ε. Κρήτης των ΠΙΝΑΚΩΝ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ ΥΠΟΨΗΦΙΩΝ ΑΝΑΠΛΗΡΩΤΩΝ Ε.Β.Π και Ε.Ε.Π. των κλάδων ΠΕ21-26 και ΠΕ28.
· Για τη λίστα με όλα τα απαραίτητα δικαιολογητικά και για περισσότερες πληροφορίες επί της διαδικασίας δείτε το αναρτημένο έγγραφο με αριθ. πρωτ. 8615/9-9-2016. 
· Υπενθυμίζουμε ότι η δήλωση τοποθέτησης δεν συνεπάγεται αυτόματα την πρόσληψή σας.

